Qeɛɛden imar-nni ddmen iɣunam ad ce ḍ ḥen ; ur d-yennerna ara win ara yeb ḍun didsen. Deg wassen , saɛezzen-tt nnig kra wayen sɛan ; win i d-yewwin time ḥremt i nettat, win i d-yewwin taxatemt i nettat, win i d-yewwin taqendurt i nettat, Almi d yiwen wass, kecment-d temɣarin n taddart, ufan-tt-id d tameṭṭt, meqqert. Nnant-as i yemma-s : -A flanta, yelli-m d tameṭṭut, ur tettefeɣ , ur tetteddu d teqcicin Acek ilaq ad tessen amek xeddmen meddenTiqcicin zeddment, gemmrent, ẓe ḍ ḍent i teqcict i teɛli am tgejdit deg wexxam i wac ? Qelbent ɣer teqcict-nni nnat-as : - Ffeɣ ad tedduḍ d teqcicin ad tezhum Tenna-asent : - Uggadeɣ ma ruḥeɣ ur d-ttaqqaleɣ ara. - Berka, berka! Ma truḥ ur d-tettaqqal ara Nnant-as i yemma-s : - Efk-as kan azarez d tqeffact ad teddu d teqcicin ad tezhu ɣef yiman-is. Tefka-as, yemma-s, azarez tɛell-ast deg tqeffact, tceyyeɛ-itt ad teddu d teqcicin. Mi tewweḍ, tidak tekksent-d : Tidekt, taɣeddiwt; gezzment-d isɣaren ; Nettat tɛell-d kra n snat n tkeccawn. A s-inint : - Ruḥd a Ɛerba a nruḥ. - Mazal urɛad ur fukkeɣ. I sent-teqqar. Ɛawnent-id kksent-as-d kra, qqlent ɣer tzedmin-nsent. Heyyant-d iman-nsent ad nnejmaɛent ɣer yixxamen-nsent. Nettat tegguma ad tttkessil akk iman-is. Mi tt-walant akken, nnant-as: - Nekkunti aql-aɣ nruḥ, laḥq-aɣen kemmi. Nutenti ruḥent-d, nettat teqqim din tgen almi i d-yeɣli yiḍ, ijba-d fell-as uɣuliw iddem-itt yewwi-tt.